ང་གཅིག་པུར་ཁང་པ་ཐོག་བརྩེགས་ཉིས་ཐོག་འདིའི་ནང་ཅི་བྱ་གཏོལ་མེད་ལྟར་འབོལ་གདན་ཐོག་བསྡད་ནས་ཅུང་ཙམ་ལུས།ངས་གྱོན་ཆས་རྣམས་འཁྲུས་འཁོར་དུ་བླུགས་ནས་ཁོང་གཉིས་ཀྱི་ཉལ་སར་སོང་།མལ་ཆས་གྲ་འགྲིག་བཅས་ནས་གཞན་གྱོན་ཆས་འགའ་རེར་དབུགས་ཐིག་རྒྱག་བརྩིས་བྱས།ཁུ་སིམ་སིམ་གྱི་ཁང་ཆེན་དེའི་ནང་རླུང་འཕྲིན་འཁོར་ལོ་ནས་ཁྱེད་ནི་ངའི་སེམས་ཀྱི་ནོར་བུ་ཡིན།ཁྱོད་དང་ཁ་བྲལ་ན་ང་འཇིག་རྟེན་འདིར་བསྡད་ཐབས་དཀའ་་་སོགས་མཛའ་གཞས་དེའི་སྐད་གོ་དུས་ངའི་སེམས་སུ་ཆང་ས་བརྒྱབས་ནས་ལོ་ངོ་ཧྲིལ་པོ་དྲུག་བཅུ་བརྒལ་ཟིན་པའི་རྒས་འཁོག་འདི་གཉིས་རྒྱུན་དུ་ནས་ཕན་ཚུན་དབར་བརྩེ་དུང་བཅང་ཞིང་ཕན་ཚུན་གཅེས་སྤྲས་བྱེད་སྟངས་འགའ་ཡིད་ལ་འཆར་བཞིན་མི་ལུས་འདི་ངོ་མ་རྟག་པ་བརྟེན་པ་མེད་པ་རེད་བསམ་ནས་མིག་གཉིས་ཆུ་ཡིས་བརླན་པར་བཟོས།